Qirg‘iziston sog‘liqni saqlash vazirida pnevmoniya, uning o‘rinbosarida esa koronavirus aniqlandi

Qirg‘iziston sog‘liqni saqlash vaziri Sobirjon Abdikarimovda pnevmoniya, uning o‘rinbosari Nurbo‘lot Usenbayevada esa koronavirus aniqlandi. Bu haqda 10-iyul kuni Qirg‘iziston SSV Jamoat salomatligi boshqarmasi boshlig‘i Aynura Akmatova ma’lum qildi.

 Sobirjon Abdikarimov va Nurbo‘lot Usenbayev.
Akmatovaning so‘zlariga ko‘ra, Usenbayevdan olingan test musbat natija bergan. Abdikarimovga pnevmoniya tashxisi qo‘yilgan, uning COVID-19 ga topshirgan testi manfiy natija ko‘rsatgan. Ikkisining ham ahvoli o‘rta og‘ir.
“Kaktus.media”ning yozishicha, Qirg‘izistonda 10-iyulgacha koronavirusga chalinish bilan bog‘liq 9 358 ta holat qayd etilgan (1 450 ta holatda tibbiyot xodimlari kasallangan). 3 134 kishi sog‘aygan, 122 kishi esa koronavirus asoratlari oqibatida vafot etgan.
O‘tgan bir sutka davomida esa mamlakatda pnevmoniya tashxisi qo‘yilgan 40 nafar bemor vafot etgan.